Gandia es posiciona com a destinació MICE en el WMN Workshop Nacional 2025
21 març 2025

## Gandia es posiciona com a destinació MICE en el WMN Workshop Nacional 202521 març 2025Última actualització: 21 març 2025

![](../gestion/img/1254839f26c2884b19955d7b02a0fce0846dad3448e8d684a8db7f8ed2d91ef4.jpg)  
  

El departament de Turisme de l’Ajuntament de Gandia, a través del Gandia Convention Bureau, participarà en el WMN Workshop MICE Nacional 2025, que tindrà lloc els dies 25, 26 i 27 de març a Alacant i Elx. Aquest esdeveniment reuneix 35 empreses líders del sector amb agents decisors de les principals agències i companyies espanyoles, així com 70 proveïdors i destinacions especialitzades en turisme de congressos i esdeveniments.

  
El workshop es distingeix per l’aplicació de rigorosos estàndards en la selecció de les empreses compradores, garantint així un espai de trobada exclusiu per a la generació d’oportunitats de negoci. A través d’un ambient de networking de qualitat i activitats d’integració, es fomenta la col·laboració entre institucions i empreses, creant sinergies clau per al desenvolupament del sector.

Les previsions per al 2025 indiquen un any rècord en activitat i facturació del segment MICE. En aquest context, l’esdeveniment representa una oportunitat única perquè els compradors coneguen de primera mà les propostes de valor de les destinacions més competitives.

Gandia, representada pel seu Convention Bureau, aprofitarà aquesta cita per promocionar la ciutat com a destinació ideal per a esdeveniments MICE for a d ela temporada estival. A més, es donaran a conèixer els recursos turístics, espais i allotjaments disponibles, així com els serveis d’assessorament i acompanyament que ofereix el departament de Turisme, Platges i Promoció Exterior.

Aquest treball està permetent que cada vegada siguen més els congressos i esdeveniments que acull Gandia. Prova d'això ha sigut l'organització del Congrés FADE el passat mes de febrer que va atraure a 2.000 persones, dinamitzant el sector serveis.

Està previst que del 14 al 17 de maig, la nostra ciutat siga seu del Congrés EASPD, que posarà el focus en la inclusió social, amb experts internacionals. D'altra banda, el III Encontre de Governs Locals (27-28 maig) consolidarà la ciutat com a espai de debat institucional. Finalment, a Trobada Nacional de Confraries que se celebrarà a setembre impulsarà el turisme religiós. Aquests esdeveniments generaran ocupació hotelera, restauració i promoció de Gandia com a ciutat de congressos, contribuint al seu creixement econòmic i social.

  
La regidora delegada de Turisme, **Balbina Sendra**, ha destacat la rellevància d’aquesta trobada per a la ciutat: “_El segment MICE és clau per a la desestacionalització del nostre turisme i per atraure un públic professional de qualitat. Participar en aquest workshop ens permet posicionar Gandia en el mapa de les destinacions preferents per a congressos i esdeveniments, reforçant la nostra competitivitat i dinamitzant l’economia local.”_

A més, Sendra ha subratllat el compromís de l’Ajuntament en aquesta línia estratègica: “_Des del departament de Turisme continuem treballant per millorar la nostra oferta i adaptar-nos a les necessitats del sector, amb espais moderns, serveis especialitzats i una atenció personalitzada per a cada esdeveniment.”_

[Twittear](https://twitter.com/share)